**Formål og målgruppe:**Se [1.2.12-01 Transfusjon](https://kvalitet.helse-bergen.no/docs/pub/dok32617.htm)

Pasient med irregulære blodtypeantistoff eller HLA-antistoff.

Hva betyr et påvist antistoff for pasienten?

Det må **beregnes mer tid enn vanlig** før blodprodukt er klart til levering.

Det er viktig å **være i forkant og bestille blod (i beredskap) til pasienten** – så snart man vet at det kan bli behov for transfusjon.   
Se også [1.2.12-02 Pretransfusjonsprøve og bestilling av blod](https://kvalitet.helse-bergen.no/docs/pub/DOK32613.pdf)

Pasienter med **kjent antistoff som skal opereres elektivt** kan måtte komme til sykehuset minst 1 dag tidligere enn normalt, for prøvetaking – slik at det blir tid til å utrede prøvene og forberede blod som kan utleveres.

Når man er i forkant og AIT har hatt tid til å utføre ny antistoffutredning, gjort et utvalg av blod og forlikt dette blodet - er det like raskt som for andre pasienter å få *utlevert* dette blodet til pasienten.

Noen få ganger, dersom pasienten har **sjeldne eller kombinasjoner av flere antistoff**, kan det være vanskelig å finne blod i beholdningen her på sykehuset. Det kan da bli nødvendig å kalle inn spesielle blodgivere eller kjøpe blod fra andre blodbanker i landet, ev. kjøpe blod fra utlandet. I slike tilfeller er det viktig å planlegge for transfusjon i god tid på forhånd.

For pasienter med **HLA-antistoff** må det alltid kalles inn blodgivere av **trombocyttkonsentrat** spesielt.

Ved behov for akutt transfusjon til pasient med antistoff skal det brukes blodprodukter som er utlevert fra AIT. Ved akutt behov kan blod også utleveres før utredning og/eller forlik er ferdig. Det utplasserte beredskapsblodet skal ikke brukes til pasient med antistoff.

Sjekkliste - hva er viktig å ha kontroll på for pasienten med påvist antistoff?

* Sjekk **kritisk informasjon i DIPS** – står det tekst der som gir viktig informasjon?
* **Ta** **pretransfusjonsprøve i god tid** før mulig transfusjonsbehov eller planlagte transfusjoner
  + Husk gjentatt pretransfusjonsprøve hver 4. dag.   
    Se status i Interinfo (og sjekk når må det tas ny prøve)
* **Bestill blodprodukt i Interinfo** **til pasienter med påvist antistoff**
  + **NB!** uten bestilling for pasient med kjent antistoff blir **pretransfusjonsprøven omgjort til venteprøve** (utredning utsettes i påvente av at bestilling kommer)
* **Kontakt AIT** **(tlf. 972470) når pasient har påvist antistoff og**:
  + Trenger blodprodukter fra spesialbestilte givere (ta også kontakt med AIT dersom du er usikker på om dette gjelder din pasient)
  + Trenger transfusjon innen kort tid
* Når blodet er klart til å hentes, vil det finnes som reserverte «Blodenheter» i Interinfo, under fanen «Blodbestilling, Reservasjoner».